
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 132
                                                                din 30 iulie 2015
       privind aprobarea participării Municipiului Sighişoara în calitate de membru fondator la constituirea   

           Asociaţiei „Tîrgu Mureş 2021”


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 17390/24.07.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Decizia nr. 445/2014/UE a Parlamentului European şi a Consiliului din 16 aprilie 2014 de instituire a unei acţiuni a Uniunii în favoarea evenimentului „Capitale europene ale culturii” pentru anii 2020-2033, Ghidul Comisiei Europene – Direcţia Generală Educaţie şi Cultură pentru oraşele care se pregătesc pentru depunerea candidaturii, Apelul pentru depunerea candidaturilor pentru acţiunea Uniunii „Capitala Europeană a Culturii pentru anul 2021 în România” şi Regulamentul de procedură publicate de Ministerul Culturii;
Având în vedere prevederile Ordonanţei Guvernului nr. 26/2000 cu privire la asociaţii şi fundaţii, cu modificările şi completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Având în vedere Raportul de specialitate al Serviciului Relaţii Publice, înregistrat cu nr. 17391/24.07.2015, prin care se justifică oportunitatea participării Municipiului Sighişoara ca membru fondator în Asociaţia „Tîrgu Mureş 2021”, îndeplinindu-se prevederile legale în acest sens, 

Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „e” şi (7) lit. „c”, art. 37, art. 45 (2) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

      HOTĂRĂŞTE:
Art. 1. Se aprobă participarea Municipiului Sighişoara în calitate de membru fondator la constituirea Asociaţiei „Tîrgu Mureş 2021”.
Art. 2. Se aprobă sediul Asociaţiei „Tîrgu Mureş 2021” în Tîrgu Mureş, Piaţa Victoriei nr. 1, în vederea desfăşurării activităţii acesteia.
Art. 3. Se aprobă Actul constitutiv şi Statutul Asociaţiei „Tîrgu Mureş 2021”, conform anexei, care face parte integrantă din prezenta hotărâre.
Art. 4. Se aprobă alocarea sumei de 100.000 lei RON ca aport la constituirea patrimoniului iniţial al Asociaţiei „Tîrgu Mureş 2021”.
Art. 5. Se mandatează domnul Gavrilă Ionel – Viceprimarul Municipiului Sighişoara, care potrivit dispoziţiilor legale, exercită de drept atribuţiile primarului, să semneze Actul constitutiv şi Statutul Asociaţiei „Tîrgu Mureş 2021” şi să reprezinte Municipiul Sighişoara în Adunarea Generală a Asociaţiei.
Art. 6. Prezenta hotărâre se comunică Consiliului Judeţean Mureş, Municipiului Tîrgu Mureş, Oraşului Sovata, precum şi Instituţiei Primarului Municipiului Sighişoara, Viceprimarului Municipiului Sighişoara, Direcţiei Economice, Serviciului Relaţii Publice şi Compartimentului Juridic din cadrul Municipiului Sighişoara, care vor răspunde de ducerea ei la îndeplinire.
Art. 7. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Dan Constantin Enescu
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Direcţia Economică;

  2 ex. Serviciul Relaţii Publice;
  2 ex. Compartimentul  Juridic;

  1 ex. Consiliul Judeţean Mureş;
 1 ex. Municipiul Tîrgu Mureş;

  1 ex. Oraşul Sovata.
14 ex. 

A.B.

